Аҿкчымазара рзышьақәыргылоуп 165-ҩык Аԥсны ауааԥсыра
23:17 16.10.2021 (ирҿыцуп: 17:16 18.11.2021)
© Sputnik / Николай ХижнякКраевая клиническая больница Краснодара
© Sputnik / Николай Хижняк/
Аԥсны аҿкчымазара зцәа иаланы иаадырԥшыз ауаа рхыԥхьаӡара 29821-ҩык рҟынӡа инаӡеит, ргәы бзиахахьеит 24608-ҩык ауааԥсыра, рыԥсҭазаара иалҵит 431-ҩык.
АҞӘА, жьҭаара 16 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 476-ҩык Аԥсны ауааԥсыра, урҭ рахьтә 165-ҩык рцәа акоронавирус шалаз аадырԥшит.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 90-ҩык, рҭагылазаашьа бааԥсуп 33-ҩык, ибжьаратәуп - 43-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 42-а, урҭ рахьтә 10-ҩык ачымазҩцәа рҭагылазаашьа уадаҩуп. Очамчыра ирхәшәтәуеит 13-ҩык, Гагратәи ахәшәтәырҭаҿы - 33-ҩык, урҭ рахьтә хәҩык рҭагылазаашьа уадаҩуп. Тҟәарчалтәи ахәшәтәырҭаҿы 15-ҩык ачымазаҩцәа шьҭоуп. Аҟәа иҟоу амобилтә госпиталь аҿы - 93-ҩык ишьҭоу рҟынтәи 12-ҩык рҭагылазаашьа хьанҭоуп.